open-index/open-wikipedia-markdown huggingface dataset:
Koninklijke Academie voor Nederlandse Taal en Letteren

Die **Koninklijke Academie voor Nederlandse Taal en Letteren** (afgekort tot **KANTL**) is 'n wetenskaplike genootskap wat sedert 1886 die Nederlandse taal en Nederlandse letterkunde bestudeer en stimuleer. Die Akademie reik jaarliks 'n literêre- en wetenskaplike prys ten bedrae van 5000 euro elk uit.

## Geskiedenis 
In 1886 word die **Koninklijke Vlaamsche Academie voor Taal- en Letterkunde** opgerig. Dit was die eerste amptelike Belgiese instelling wat Nederlands op 'n wetenskaplike wyse bestudeer het. Tydens die oprigting van die akademie is die akademie ook gelas om die letterkunde in die volkstaal te bevorder en inisiatiewe vir die ontwikkeling van die wetenskappe in Nederlands te koördineer. Hiermee beweeg die akademie effens buite die mandaat wat deur sy naam voorgestel word.

In 1924 is regspersoonlikheid aan die instelling toegeken. In 1938 word die Koninklijke Vlaamse Academie van België voor Wetenschappen en Kunsten (Vlaamse Academie voor Letteren, Wetenschappen en Schone Kunsten) en die Koninklijke Academie voor Geneeskunde van België (Vlaamse Academie voor Geneeskunde) gestig. Die Akademie bestaan sedert 1939 uit 30 gewone- en 25 buitelandse erelede.

Die Akademie speel 'n belangrike rol in Vlaamse ontvoogding en versterk die Vlaamse Beweging op kulturele en intellektuele vlak. Wat die politiek betref het die Akademie nog altyd 'n neutraale standpunt gehandhaaf. In 1972 word die instelling herdoop tot die *Koninklijke Academie voor Nederlandse Taal- en Letterkunde* (KANTL), Tydens die tweede staatshervorming in 1980 is bevoegdheid oor die Akademie oorgedra aan die Vlaamse Gemeenskap, waarmee dit 'n selfstandige en ongebonde Vlaamse owerheidsinstelling geword het. Die Cultuurraad voor de Nederlandse Cultuurgemeenschap het ook 'n dekreet aangeneem waarin onder meer voorsien word dat die Akademie die Vlaamse regering adviseer.

In 2018 word die Akademie se naam vereenvoudig tot *Koninklijke Academie voor Nederlandse Taal en Letteren*, met behoud van die akroniem KANTL. Met ingang 2018 kan daar 'n maksimum van 40 lede en 'n onbepaalde aantal erelede wees.

## Verwysings 
;Literatuur
*Max Rooses, "De stichting der Koninklijke Vlaamse Academie", in: *Nederlandsch Museum*, 1893, vierde reeks (III)
*Willy Rombauts, *De Koninklijke Vlaamse Academie voor Taal -en Letterkunde (1886-1914). Haar geschiedenis en haar rol in het Vlaamse cultuurleven*, 1979
**Gedenkboek van de Eeuwfeestviering 1886-1986*, 1986
*Johan Decavele en Joris de Zutter, *Honderd jaar Vlaamse Academie te Gent*, 1986
*Willy Rombauts en Marcel Hoebeke, *De Koninklijke Academie voor Nederlandse Taal- en Letterkunde, 1886-1986*, 1986
*Els Witte, "De Brusselse voorgeschiedenis van de Vlaamse Academie te Gent. Compromisvorming tussen flaminganten en unionisten (1836-1946)", in: *De Academie en het Nederlands in verleden, heden en toekomst* (= *Verkenningen in de Koninklijke Academie voor Nederlandse Taal- en Letterkunde*, nr. 2), 2013
*Leen Huet, *Een schone gevel met zijn sieraden en wat zich daarachter bevindt* (= *Verkenningen in de Koninklijke Academie voor Nederlandse Taal- en Letterkunde*, nr. 3), 2016
;Voetnote
Canon EOS R

Die **Canon EOS&nbsp;R** is 'n 30,3 megapieksel   volraam spieëllose kamera met verwisselbare lens, wat in Oktober 2018 deur Canon bekendgestel is.

Die "R" in EOS R is afkomstig van die eerste letter van "Reimagine  optical excellence", Canon se ontwikkelingskonsep vir die EOS R-stelsel as geheel, en ook vir hierdie EOS R-kamera waarmee die nuwe stelsel bekendgestel is. 

## Kenmerke 
Die EOS R was die eerste volraam spieëllose kamera van Canon,  en het die nuwe EOS R-stelsel en die RF-lensmontering bekendgestel.  Met behulp van 'n EF-EOS R-passtuk kan die EOS R alle Canon EF- en EF-S-lense benut. Die kamera gebruik 'n DIGIC 8-verwerker.

## Verwysings
Khoapa

**Khoapa**  is 'n nedersetting in die Oos-Kaapprovinsie van Suid-Afrika. Volgens die 2011-sensus het die nedersetting 'n bevolking van 2&nbsp;338 gehad, waavan 99.7% Swartes was.

## Sien ook 
* Lys van dorpe in Suid-Afrika

## Bronne
Laval-dekreet

Die **Laval-dekreet** was 'n Franse wet wat die inhoud van films wat in Franse Afrika-kolonies verfilm is, beheer het.  Dit is gebruik om veral die werk van Afrika filmmakers in die Franse kolonies aan bande te lê. 

## Geskiedenis 
In 1934 het die Franse regering die Laval-dekreet uitgevaardig  om te keer dat rolprente ondermynende of antikoloniale boodskappe versprei. Dit is opgestel deur Pierre Laval, wat later die minister van kolonies in Vichy-Frankryk geword het. Die dekreet bepaal  dat "enige persoon wat film of klankopnames wil maak, 'n skriftelike versoek moet rig tot die luitenant-goewerneur van die kolonie waar die aansoeker van plan is om te verfilm".

## Verwysings
Sibongile Khumalo

**Sibongile Khumalo** (24 September 1957 - 28 Januarie 2021) was 'n Suid-Afrikaanse sanger.

## Biografie 
Sibongile Khumalo is gebore in Orlando-Wes, Soweto in Johannesburg, Suid-Afrika, en was aanvanklik begelei deur haar vader, Khabi Mngoma, 'n professor in musiek. Sy het 'n BA-graad in musiek aan die Universiteit van Zululand en BA Honneurs aan die Universiteit van die Witwatersrand behaal.

In 2009 is Khumalo deur die Rhodes-universiteit in Grahamstad, Suid-Afrika, vereer deur 'n doktorgraad in die musiek *honoris causa* aan haar toe te ken. Sy het ook eredoktorsgrade verwerf van die Universiteit van Suid-Afrika (*Doctor of Musicology Honoris Causa*)  en die University of Zululand (*Doctor of Philosophy Honoris Causa*).

## Diskografie 
**Ancient Evenings*, 1996
**Live at the Market Theatre*, 1998
**Immortal Secrets*, 2000
**Quest*, 2002
**Sibongile Khumalo*, 2006
**Greatest Hits*, 2009
**Sibongile Khumalo Live*, 2009
**Breath of life,* 2016

## Verwysings
Gamagararivier

Die **Gamagararivier** is 'n meestal droë rivier in die Noord-Kaap, Suid-Afrika. Die rivier ontspring in die Kalahari en vloei dan suidwaarts in die rigting van, en later deur Dibeng. Dit lê in die opvanggebied van die Noord-Kaapse Oranjerivier.

## Monding 
* 

## Eksterne skakel 
* Google-kaart van die Gamagararivier se monding by Geonames.org (cc-by)
Erica benguelensis

***Erica benguelensis*** is 'n plant wat tot die genus *Erica* behoort. Die spesie is inheems aan Angola, Burundi, Demokratiese Republiek die Kongo, Malawi, Mosambiek, Rwanda, Tanzanië, Uganda, Zambië en Zimbabwe.

## Sien ook 
* Lys van Erica-spesies

## Bronne 
* Plants of the World Online
Pentesileia

[thumb|180px|Pentesileia (1862), deur Gabriel-Vital Dubray. [Louvrepaleis, Parys.]]
**Pentesileia** (Grieks: Πενθεσίλεια) was in die Griekse mitologie die koningin van die Amasones, die dogter van Ares en Otrera, en die suster van Hippolute, Antiope en Melanippe. Sy het Troje bygestaan in die Trojaanse Oorlog, waartydens Achilles haar doodgemaak het.

## In die Epiese Siklus
thumb|240px|links|Achilles maak Pentesileia dood, 470-460 v.C.
In die *Aitiopis*, ’n epiese verhaal van vyf boeke wat deel van die Epiese Siklus oor die Trojaanse Oorlog is, word die koms van Pentesileia en Memnon na Troje uitvoerig beskryf. Die *Aitiopis* is in die 8ste eeu&nbsp;v.C. gepubliseer en word toegeskryf aan Arktinos van Milete. Die hoofkarakter van die epiese verhaal is Achilles, wat teen Pentesileia en Memnon veg voordat hy self doodgemaak word. Hoewel die *Aitiopis* verlore gegaan het, is die Epiese Siklus in verskillende klassieke tydperke aangepas en hersirkuleer. Die vertelling van die epiese val van Troje kom veral uit Homeros se *Ilias* en *Odussee*, waarvan die oorsprong mondelinge oorlewering is – dit is eers neergeskryf nadat die Griekse alfabet in antieke Griekeland aangeneem is.

In die *Aitiopis* is Pentesileia ’n Thraciese vrouevegter. Sy is ’n Amasone en die dogter van Ares wat die Trojane kom help. Nadat sy haar op die slagveld vermom het, konfronteer sy Achilles. Dié maak haar dood en Tersites terg Achilles deur te sê hy het op Pentesileia verlief geraak. Achilles maak Tersites dood en seil na die eiland Lesbos om gereinig te word voordat hy terugkom en teen Memnon veg.

Volgens Homeros het die Trojaanse koning Priamos in sy jeug teen die Amasones geveg. Latere skrywers het beweer Lesbos lê in Anatolië en het ’n epiese tradisie begin waar Griekse helde soos Herakles en Teseus teen uitsonderlike Amasone veg. Die weergawe van die legende oor Pentesileia in die *Aitiopis* het bekend geword as die Homeriese tradisie.

## Asteroïde
Die asteroïde 271&nbsp;Pentesileia, wat in 1887 ontdek is, is na hierdie koningin van die Amasones genoem.

## Verwysings
## Skakels
Erica bergiana

***Erica bergiana*** is 'n plant wat tot die genus *Erica* behoort en deel van die fynbos vorm. Die spesie is endemies aan die Wes-Kaap.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Sengwarivier

Die **Sengwarivier**, 'n sytak van van Zambezirivier, is 'n omaramba in Zimbabwe.

## Oorsprong 
Die rivier ontspring op die Mafungabusi-plato, 30&nbsp;km suidoos van Gokwe in die Midlands (provinsie), op 1&nbsp;290&nbsp;m bo seespieël. Dit is by 18° 25′ suid en 29° 4′ oos.

## Loop 
Die rivier is ongeveer 300&nbsp;km lank. Vir die eerste 100&nbsp;km loop dit direk wes tot by Sengwabrug. Daar draai dit noord, verby Sengwa Gorge, deur die Chirisa-safarigebied, verby die dorpie Sengwa op die oosgrens van die Chizarira Nasionale Park en deur die Mapangola-heuwels. Net oos van die dorp Mujere loop die rivier op 490&nbsp;m bo seevlak in die Sengwameer, 'n deel van die Karibadam.

In die suide vorm die rivier die grens tussen die provinsies Matabeleland-Noord (aan die westekant) en Midlands en verder noord tot by sy monding tussen Matabeleland-Noord en Masjonaland-Wes. Die rivier vloei teenswoordig slegs in uitsonderlike goeie reënjare. In die enkele standhoudende brakkerige poele wemel dit van die krokodille (*Crocodylus niloticus*).

## Sytakke 
Die Sengwarivier het slegs twee beduidende sytakke, naamlik die Busirivier en die Lutoperivier. Beide sluit uit die suidweste aan. Die Sengwa se totale opvanggebied is naastenby 10&nbsp;000&nbsp;km².

## Bibliografie 
* researchgate.net
* Encyclopaedia of Southern Africa, deel 9. Kaapstad: Nasou, 1973.
Erica cinerea

***Erica cinerea*** is 'n plant wat tot die genus *Erica* behoort. Die plant is inheems aan België, Duitsland, Faroëreilande, Frankryk, Ierland, Italië, Nederland, Noorweë, Portugal, Spanje en die Verenigde Koninkryk.

## Galery 

BellHeatherEricaCinerea.JPG
Bruyère -1.jpg
Erica cinerea (49104379266).jpg
Erica cinerea Bell Heather.jpg
Erica cinerea in Tarn (3).jpg

## Sien ook 
* Lys van Erica-spesies

## Bron 
* Plants of the World Online
Erica comorensis

***Erica comorensis*** is 'n plant wat tot die genus *Erica* behoort. Die spesie is endemies aan die Comore-eilande. 

Die plant het 'n subspesie: *Erica comorensis subsp. anjurensis* (Alm & T.C.E.Fr.) Dorr & E.G.H.Oliv.

## Sien ook 
* Lys van Erica-spesies

## Bron 
* Plants of the World Online
Erica dracomontana

***Erica dracomontana*** is 'n boom wat tot die genus *Erica* behoort. Die spesie is inheems aan KwaZulu-Natal, Lesotho en die Oos-Kaap en sy FSA-nommer is: 574.2

## Sien ook 
* Alfabetiese lys van Suid-Afrikaanse bome
* Lys van Erica-spesies

## Verwysings 
## Bronne 
* REDLIST Sanbi
* Plants of the World Online
Ashor Sarupen

**Ashor Sarupen** (gebore 1 Julie 1988) is 'n lid van die Nasionale Vergadering van Suid-Afrika vir die Demokratiese Alliansie.

## Eksterne skakels 
* https://www.da.org.za/people/ashor-sarupen
* https://www.parliament.gov.za/person-details/317
Thamsanqa Mabhena

**Thamsanqa Mabhena** (gebore 1 Junie 1990) is 'n lid van die Nasionale Vergadering van Suid-Afrika vir die Demokratiese Alliansie.
Sibongiseni Ngcobo

**Sibongiseni Ngcobo** (gebore 30 Mei 1995) is 'n lid van die Nasionale Vergadering van Suid-Afrika vir die Demokratiese Alliansie.
Eleanore Bouw-Spies

**Eleanore Bouw-Spies** (gebore 9 Julie 1971) is 'n lid van die Nasionale Vergadering van Suid-Afrika vir die Demokratiese Alliansie. Sy dien sedert 5 Desember 2020 as die skadu-adjunkminister van Samewerkende Regering en Tradisionele Sake vir die opposisieparty in die parlement.
Erica capitata

***Erica capitata*** is 'n plant wat tot die genus *Erica* behoort en deel van die fynbos vorm. Die spesie is endemies aan die Wes-Kaap en kom voor in die Kaapse Skiereiland en van Groot Hagelkraal tot by Mamre. Die plant het oor die jare 50% van sy habitat verloor as gevolg van ontwikkeling, landbou aktiwiteite en indringerplante maar is nog volop in die Skiereiland. Hier is 90% van die populasie tans nog beskerm maar verder word die habitat bedreig.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Alexandra Abrahams

**Alexandra Abrahams** (gebore 13 Julie 1986) is 'n lid van die Nasionale Vergadering van Suid-Afrika vir die Demokratiese Alliansie. Sy dien sedert Desember 2020 as die adjunk-skaduminister van Maatskaplike Ontwikkeling in die skadukabinet van John Steenhuisen.

## Eksterne skakels 
*Alexandra Abrahams se profiel op ''People's Assembly''
Baxolile Nodada

**Baxolile Nodada** (gebore 2 April 1992) is 'n Suid-Afrikaanse politikus wat sedert Mei 2019 'n lid van die Nasionale Vergadering van Suid-Afrika is, waar hy die Demokratiese Alliansie verteenwoordig. Hy is tans die DA se skaduminister van basiese onderwys asook die parlementêre raadgewer van die leier van die opposisie John Steenhuisen.

Hy was vanaf 2019 tot 2020 die skadu-adjunkminister van hoër onderwys, wetenskap en tegnologie.
## Biografie
Nodada is in 1992 in Aliwal-Noord gebore..  Sy ouers het in 1993 geskei en sy moeder het hom en sy broers toe alleenlik grootgemaak.

Nodada het by Hoërskool Hudson Park in Oos-Londen, Oos-Kaap, skoolgegaan waar hy op die Verteenwoordigende Raad van Leerders (VRL) gedien het. Nadat hy van die skool in 2010 gemtrikuleer het, het hy verder gaan studeer by Nelson Mandela-universiteit in Port Elizabeth. Hy het by DASO aangesluit en as die organisasie se eerste skretaris-generaal op die Suid-Kampus gedien. Nodada is in 2013 tot die studenteraad verkies. Hy het in 2018 van die DA se jeugleierskapprogram gegradueer. Hy is tot die Nasionale Vergadering van Suid-Afrika verkies en op 22 Mei 2019 as 'n lid ingehuldig. Hy is daarna deur DA-leier Mmusi Maimane as die party se adjunk-skaduminister van hoër onderwys, wetenskap en tegnologie aangewys. Maimane het in Oktober 2019 as DA-leier bedank en John Steenhuisen is as die tussentydse partyleier verkies. Steenhuisen het Maimane se skadukabinet tydelik behou en Nodada in sy posisie gehou.

Nodada het Steenhuisen se leierskapveldtog in 2020 ondersteun. Nadat Steenhuisen tot 'n volle termyn as partyleier verkies is, is Nodada tot skaduminister van basiese onderwys en Parlementêre Raadgewer van die Leier van die Opposisie bevorder. Nodada het op 11 Desember 2020 gesê dat die Noord-Gautengse hooggeregshof se besluit om die herskryf van twee uitgelekte matriekeksamenvraestelle tersyde te stel, 'n "verdoemende prentjie" van die departement van basiese onderwys se "onbevoegdheid" geskets het.

## Verwysings
## Eksterne skakels
*Profile op ''People's Assembly''
Gyps

**Gyps** is 'n genus van ou-wêreldaasvoëls wat deur Marie Jules César Savigny in 1809 voorgestel is. Gyps-aasvoëls het 'n skraal kop, 'n lang skraal nek met donsvere en 'n kraag om die nek wat deur lang dryfvere gevorm word. Die kroon van hul groot snawels is effens saamgepers en hul groot donker neusgate is dwars op die snawel gesit. Hulle het ses of sewe vlerkvere, waarvan die eerste die kortste en die vierde die langste is. *Gyps* bestaan ​​uit die volgende spesies:

## Spesies 
*Gyps fulvus (Eurasiese griffioenaasvoël) 
*Gyps bengalensis (Bengaalse aasvoël)
*Gyps coprotheres (Kransaasvoël) 
*Gyps indicus (Indiese aasvoël)
*Gyps tenuirostris (Smalsnawelaasvoël)
*Gyps rueppellii (Rüppellaasvoël) 
*Gyps africanus (Witrugaasvoël) 
*Gyps himalayensis (Himalaja-aasvoël)
*†Gyps melitensis 
*†Gyps bochenskii

## Verwysings
Jacques Julius

**Jacques Julius** (gebore 4 Junie 1972) is sedert 22 Mei 2019 'n lid van die Nasionale Vergadering van Suid-Afrika vir die Demokratiese Alliansie. Hy dien as die adjunkhoofsweep van die amptelike opposisie in die parlement.

Julius was van Mei 2014 tot Mei 2019 'n permanente afgevaardigde na die Nasionale Raad van Provinsies. Op 21 November 2020 is Julius as voorsitter van die DA se Wes-Randstreek in Gauteng verkies.

## Verwysings 
## Eksterne skakels 
*Jacques Julius se profiel op ''People's Assembly''
Erica feminarum

***Erica feminarum*** is 'n plant wat tot die genus *Erica* behoort en deel van die fynbos vorm. Die spesie is endemies aan die Wes-Kaap waar dit voorkom in die Stettynsberge. Hier is daar slegs een populasie van ongeveer 30 plante wat bedreig word deur te veel brande en indringerplante.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Okkie Terblanche

**Ockert Stefanus Terblanche** (gebore 10 Julie 1952) is 'n lid van die Nasionale Vergadering van Suid-Afrika vir die Demokratiese Alliansie. Hy is 'n afgetrede polisiegeneraal en die DA se adjunk-skaduminister van Polisie.

## Beroep 
Terblanche was 'n polisiebeampte van die Suid-Afrikaanse Polisiediens en het as 'n generaal-majoor gedien tot 2010. Hy het na die dorp Mosselbaai verhuis en hom tydens die 2011 Suid-Afrikaanse munisipale verkiesing vir die DA beywer. Hy is later verkies tot voorsitter van die DA-tak in wyk 10 van die munisipaliteit.

In Oktober 2015 het die DA-koukus in die Wes-Kaapse Provinsiale Parlement hom genomineer om 'n partyverteenwoordiger in die Nasionale Raad van Provinsies, die hoërhuis van die Suid-Afrikaanse parlement, te word. Hy is op 15 Oktober as permanente afgevaardigde bevestig. Hy het as permanente afgevaardigde gedien tot die algemene verkiesing in 2019 toe hy tot die laerhuis, die Nasionale Vergadering, verkies is. Mmusi Maimane, toe DA-parlementêre leier, het hom op 5 Junie 2019 as die adjunk-skaduminister van Polisie aangestel. John Steenhuisen is in Oktober 2019 tot parlementêre leier verkies. Hy het Terblanche in sy posisie gehou.

In Februarie 2022 is Terblanche as verkiesingshoof van die DA se Oudtshoorn-kiesafdeling aangestel.

## Verwysings 
## Eksterne skakels
*M.Gen Ockert Stefanus Terblanche – Parlement van Suid-Afrika
Gaziantep Universiteit

Die **Gaziantep Universiteit** (ook bekend as **Gaziantep Üniversitesi**) is 'n universiteit in Gaziantep, Turkye wat in 1973 gestig is.

## Navorsing- & ontwikkelingslaboratoriums 
Daar is ook verskeie nagraadse skole en 'n professionele skool, sowel as die Fakulteit Ingenieurswese en verskeie ander departemente van die Skool van Ekonomiese, Administratiewe en Sosiale Wetenskappe.

## Verwysings 
## Eksterne skakels 
*  https://www.gantep.edu.tr/ - Die universiteit se webwerf
Andrew Whitfield

**Andrew Whitfield** (gebore 24 November 1982) is 'n lid van die Nasionale Vergadering van Suid-Afrika vir die Demokratiese Alliansie. Hy het van Julie 2024 tot sy afdanking in Junie 2025 as Adjunkminister van Handel, Nywerheid en Mededinging in die regering van nasionale eenheid gedien. Hy is ook die provinsiale leier van die Demokratiese Alliansie (DA) in die Oos-Kaap. Hy was in die 7de plek op die nasionale verkiesingslys van die DA in 2019, en vyfde op die lys in 2024.

## Adjunkminister van Handel en Nywerheid: 2024–2025 
Whitfield is herkies tot sy setel in die Nasionale Vergadering in die Mei 2024 algemene verkiesing. In die nasleep van die verkiesing, as deel van 'n koalisie-ooreenkoms tussen die DA en die African National Congress (ANC), het President Cyril Ramaphosa Whitfield aangestel as Adjunkminister van Handel, Nywerheid en Mededinging. In daardie hoedanigheid het hy Minister Parks Tau van die ANC vervang en saam met Zuko Godlimpi gedien, ook van die ANC.

Op 26 Junie 2025 het Ramaphosa vir Whitfield as adjunkminister ontslaan. Die presidensie het verklaar dat Whitfield se verwydering te wyte was aan die feit dat hy 'n internasionale besoek aan die Verenigde State sonder die President se toestemming onderneem het.

## Verwysings
Wayne Thring

**Wayne Maxim Thring** (gebore 1 Februarie 1963) is 'n Suid-Afrikaanse politikus en lid van die Nasionale Vergadering van Suid-Afrika. Hy is die Afrika Christen Demokratiese Party se adjunkpresident en parlementêre leier, nadat hy ook in 2013 parlementslid was. Hy het reeds in 1995 in Durban by die ACDP aangesluit, en was 'n raadslid in die eThekwini Metropolitaanse Munisipaliteit tussen 2000 en 2013.

## Eksterne skakels 
* Wayne Thring op People's Assembly
Estadio Multiusos de San Lázaro

duimnael|350px
**Estadio Municipal Vero Boquete de San Lázaro**, voorheen Estadio Multiusos de San Lázaro genoem, is 'n veeldoelige stadion in Santiago de Compostela, Spanje. Dit word meestal vir sokkerwedstryde gebruik en is die tuisveld van SD Compostela. Dit het 'n kapasiteit van 16 666 en die baan se afmetings is 105 by 68 meter (344 voet × 223 voet).

## Fasiliteite 
Die stadion is in die oostelike voorstad San Lázaro geleë en is 'n veeldoelige arena wat hoofsaaklik vir sokkerwedstryde gebruik word. Die stadion is ovaalvormig en het 'n terrakottakleurige dak wat aan die westekant styg om die regisseursitplekke en persfasiliteite op 'n tweede vlak op te neem. Die veld is omring deur 'n atletiekbaan van 400 m, wat in Spaanse stadions relatief ongewoon is. Die meerderheid van die 16 666 sitplekke is op 'n enkele, onderdakvlak opgeneem.

## Geskiedenis 
Die eerste wedstryd het op 24 Junie 1993 plaasgevind, toe 'n vierrigtingtoernooi aangebied is, met Deportivo de La Coruña, CD Tenerife, CA River Plate en São Paulo FC. Deportivo en River Plate het in die eerste wedstryd gespeel en Bebeto het die eer gehad om die eerste doel aan te teken.

Op 8 November 2018 is die stadion herdoop om hulde te bring aan Vero Boquete, Spaanse sokkerspeler.
Robert Mashego

**Mfana Robert Mashego** (21 April 1960) is 'n Suid-Afrikaanse politikus wat tans 'n lid van die Nasionale Vergadering van Suid-Afrika is, waar hy die African National Congress verteenwoordig.

## Eksterne skakels
* Profiel op Parlement van Suid-Afrika
* Profiel op People's Assembly
Annerie Weber

**Annerie Maria Magdalena Weber** (gebore op 2 Julie 1967) is 'n Suid-Afrikaanse politikus en 'n dienende lid van die Nasionale Vergadering van Suid-Afrika. Sy is 'n lid van die Demokratiese Alliansie en is in Mei 2019 tot die parlement verkies. Weber het tussen 2015 en 2019 as voorsitter van die DA se koukus in die Nkangala-distriksmunisipaliteit gedien.

## Opvoeding 
Weber het 'n BMus en BA Honneurs in Sielkunde aan die Noordwes-Universiteit verwerf.  Sy dien hierna as voorsitter van die party se koukus in die Nkangala-distriksmunisipaliteit van 2015 tot 2019.

In Maart 2018 is sy verkies tot provinsiale voorsitter van die Damesnetwerk van die Demokratiese Alliansie. 

## Parlementêre loopbaan 
Na die algemene verkiesing wat op 8 Mei 2019 gehou is, is Weber gekies om die DA in die parlement te verteenwoordig. Sy is op 22 Mei 2019 as lid van die Nasionale Vergadering ingehuldig. Op 27 Junie 2019 het sy haar eerste komitee-opdrag ontvang:
* Portefeuljekomitee vir omgewing, bosbou en visserye 

## Verwysings 
## Eksterne skakels 
*Maria Magdalena Weber by People's Assembly.
Philip van Staden

**Philip van Staden** (gebore 5 Desember 1975) is 'n Suid-Afrikaanse politikus en 'n lid van die Nasionale Vergadering van Suid-Afrika vir die Vryheidsfront Plus.

## Politieke loopbaan
Van Staden het in verskeie komitees in die Gauteng provinsiale wetgewer gedien van 2014 tot 2019. Hy was eerste geplaas op die VF Plus se Gauteng-streekslys vir die Suid-Afrikaanse algemene verkiesing van 2019. Hy is op 22 Mei 2019 as 'n parlementslid ingehuldig.

## Verwysings
## Eksterne skakels
*Profiel op parliament.gov.za
Bethesda

:Nota: *Moet nie verwar word met **Bethesda** in Maryland, V.S.A. nie.*

**Bethesda**  is 'n landelike nedersetting in die Oos-Kaapprovinsie van Suid-Afrika. Volgens die 2011-sensus het die nedersetting 'n bevolking van 941 gehad, waarvan 99% Swartes was.

## Sien ook 
* Lys van dorpe in Suid-Afrika

## Bronne
Tammy Wessels

**Tammy Wessels** (gebore 29 Maart 1986) is 'n Suid-Afrikaanse politikus en 'n lid van die Nasionale Vergadering van Suid-Afrika vir die Vryheidsfront Plus.

## Politieke loopbaan
Wessels het in die Vrystaatse provinsiale wetgewer gedien van Des. 2017 tot Mei 2019. Sy was vierde geplaas op die VF Plus se nasionale lys vir die Suid-Afrikaanse algemene verkiesing van 2019 en is op 22 Mei 2019 as 'n parlementslid ingehuldig.

## Verwysings
## Eksterne skakels
*Tamarin Breedt – People's Assembly 
*Ms Tamarin Breedt – Profiel op parliament.gov.za
Maia Sandu

duimnael|Maia Sandu, 2024
**Maia Sandu** (gebore op 24 Mei 1972) is 'n Moldawiese politikus en die huidige president van Moldawië sedert 24 Desember 2020. Sy is die voormalige leier van die *Party of Action and Solidarity* (PAS) en voormalige premier van Moldawië vanaf 8 Junie 2019 tot 14 November 2019.

## Eksterne skakels
Tiina Rinne

**Tiina Maarita Rinne** (amptelik **Rinne-Reitala** ; 24 Mei 1929 Turku - 27 Januarie 2021 Helsinki ) was 'n Finse aktrise. Sy het hoofsaaklik as 'n teateraktrise gewerk, veral by die Nasionale Teater, waaruit sy in 1994 afgetree het. Sy word veral onthou vir haar rol as Maija Mäkimaa in die televisiereeks *Kotikatu*. 

## Loopbaan 
Tiina Rinne het die Finse Teaterskool in 1947–1950 bygewoon. Die latere akteurs Jussi Jurkka en Veikko Sinisalo, asook die latere regisseurs Rauni Mollberg en Mikko Niskanen, het saam met haar in dieselfde kursus studeer.

Rinne het haar aktiewe loopbaan in 1950 in die Intieme Teater begin. Sy het ook in die Turku Stad Teater en die Helsinki Stad Teater opgetree. Rinne het 'n loopbaan van byna 20 jaar in die Finse Nasionale Teater gehad. Sy het ook in verskeie rolprent- en televisierolle verskyn, waarvan sy waarskynlik die beste onthou word vir haar rol as Maija Mäkimaa in die dramareeks *Kotikatu*. Sy was betrokke by die reeks tussen 1995 en 2012.

## Toekennings 
Sy is in 1987 bekroon met die Pro Finlandia-medalje, en in dieselfde jaar is sy bekroon met die goue medalje van die Federasie van Finse teaterorganisasies.

## Persoonlike lewe 
Tiina Rinne het aan 'n bekende teaterfamilie behoort. Haar ouers is Jalmari Rinne en Anni Aitto. Haar man is sedert 1961 die kunshistorikus Aimo Reitala (1931–2012) en hulle het drie kinders, van wie Mikko 'n draaiboekskrywer en akteur is, Janne 'n dokter en Heta Reitala 'n teaternavorser.

## Filmografie 
### Film 
* *Kultainen kynttilänjalka*, 1946
* *Ruusu ja kulkuri*, 1948
* *Kalle-Kustaa Korkin seikkailut*, 1949
* *Kanavan laidalla*, 1949
* *Prinsessa Ruusunen*, 1949
* *Ratavartijan kaunis Inkeri*, 1950
* *Amor hoi!*, 1950
* *Isäpappa ja keltanokka*, 1950
* *Aatamin puvussa... ja vähän Eevankin*, 1971
* *Pieni pyhiinvaellus*, 2000

### Televisie 
* *Hanski* (Emma), 1966–1967
* *Kotikatu* (in die rol van Maija Mäkimaa), 1995–2012
* *Ratamo* (Aila Nikula), 2018

## Verwysings 
## Eksterne skakels 
*   
* https://www.uppslagsverket.fi/sv/sok/view-103684-RinneTiina
* Tiina Rinte se memoires in Helsingin Sanomat
Shanganirivier

Die **Shanganirivier** in Zimbabwe is 'n boloop van die Zambezirivier.

Die rivier ontspring noordoos  van Fort Rixon (noordoos van Bulawayo) en 16&nbsp;km suidwes van die dorp  Shangani (noordwes van Gweru). Dit is by 19°  57′  suid en 29°  23′  50″  oos en op  'n hoogte van 1500&nbsp;m bo seespieël. Daarna vloei die rivier noordweswaarts deur die gebied wes van Gweru en Kwekwe en die provinsies Midlands, Matabeleland-Suid en Matabeleland-Noord. Die Vungurivier sluit uit die suidooste, die Gwerurivier uit die noorde en die Kanarivier uit die ooste by die Shanganirivier aan voordat dit self by 18°  30′  42  suid en 27°  11′  15″  oos by die Gwayirivier aansluit. Saam  met sy takriviere het die Shangani 'n opvanggebied van meer as 10&nbsp;000&nbsp;km².

In 1893 was die omgewing van die rivier die terrein van hewige botsings tussen die inheemse bevolking en die magte van die British South Africa Company.  Op 25 Oktober was daar gevegte waarin baie Britse setlaars gesneuwel het. Maj. Allan Wilson (Skotland, 1856) en sy Shangani-patrollie is op 4 Desember deur die Matabele in 'n hinderlaag gelei. Al 34 lede van die verkennerskorps het omgekom. Die Allan Wilson-gedenkteken staan op 'n afgeleë plek langs die rivier.

## Bibliografie 
* afrika21.africa
* zimfieldguide.com
Olivia Newton-John

duimnael|regs|Newton-John in Sydney, Australië in Januarie 2012
Dame **Olivia Newton-John** AC DBE (26 September 1948, Cambridge, Verenigde Koninkryk – 8 Augustus 2022, Santa Barbara, Kalifornië, Verenigde State) was 'n Brits-Australiese-Amerikaanse sangeres, liedjieskrywer, filmaktrise en entrepreneur. 

Sy het reeds vier Grammy-toekennings gewen en haar sangloopbaan sluit vyf VS nommer-eens in en nog tien Top Tiene op Billboard's Hot 100 en twee Billboard 200 nommer-een albums: *If You Love Me, Let Me Know* (1974) en *Have You Never Been Mellow* (1975).

Sy het 'n geskatte 100 miljoen plate wêreldwyd verkoop, wat haar een van die besverkoper musiekkunstenaars van alle tye maak.

In 1978 speel sy die medehoofrol in die musiekfilm *Grease* (en), wat se klankbaan een van die suksesvolste in die geskiedenis was. Sy sing twee trefferduette saam met haar medeakteur John Travolta: "You're the One That I Want" en "Summer Nights". Haar bekendste solo-opnames sluit in Grammy-wenner "I Honestly Love You" (1974), "Physical" (1981), asook "If Not for You" (1971), "Let Me Be There" (1973), "If You Love Me (Let Me Know)" (1974), "Have You Never Been Mellow" (1975), "Sam" (1977), "Hopelessly Devoted to You" (ook uit *Grease*), "A Little More Love" (1978), "Heart Attack" (1982) uit die 1980-film *Xanadu*, "Magic" en "Xanadu" (met die Electric Light Orchestra).

Sy is op 8 Augustus 2022 aan borskanker oorlede, sy was 74 jaar oud.

## Verwysings
Thandiwe Zungu

**Thandiwe Rose Marry Zungu** (gebore 9 Augustus 1960) is 'n Suid-Afrikaanse politikus en sedert Mei 2019 'n lid van die Nasionale Vergadering van Suid-Afrika vir die African National Congress.

## Eksterne skakels
*Thandiwe Rose Marry Zungu op People's Assembly

* Thandiwe Rosemary Zungu op Parlement van Suid-Afrika
Kobus Marais

**Kobus Marais** (gebore 26 Junie 1959) is 'n afgetrede lid van die Nasionale Vergadering van Suid-Afrika en die Demokratiese Alliansie.

## Eksterne skakels 
*
Tom MacDonald

**Thomas MacDonald** (gebore 21 September 1988), professioneel bekend as **Tom MacDonald**, is 'n onafhanklike Kanadese kletsrymer, sanger, liedjieskrywer en YouTuber. Sy liedjie "Fake Woke", waarin hy krities is teenoor kanselleerkultuur, wat veral algemeen voorkom in die Verenigde State, bereik in Januarie 2021 nommer een in verkope in die Amerikaanse Hip-hop- en kletsrymgenres en iTunes verkope.

## Vroeë lewe 
MacDonald het in sy tienerjare vir ses jaar as 'n professionele stoeier in Kanada vir die *National Wrestling Alliance*, *Elite Canadian Championship Wrestling*, *Real Canadian Wrestling*, *Prairie Wrestling Alliance*, en *Monster Pro Wrestling* gewerk.

## Musikale loopbaan 
### YouTube 
MacDonald het in 2009 met sy loopbaan in rapmusiek begin. Sy eerste album, ''LeeAnn's Son*, is in 2014 vrygestel. Gedurende die tyd het hy sy eie YouTube-kanaal begin met die enkelsnit "Wannabe". Sy aanvanklike sukses het begin na sy 2017-enkelsnit, "Dear Rappers".

## Persoonlike lewe 
MacDonald het in 2017 begin uitgaan met die Kanadese kletsrymer Nova Rockafeller. Hulle is medebestuurders van die punkgroep "GFBF".

Hy woon tans in Los Angeles, Kalifornië.

MacDonald noem The Beatles, Pink Floyd, Led Zeppelin, Black Sabbath, Joe Cocker, Janis Joplin en Aerosmith as musikale invloede en inspirasie. In sy grootwordjare was die eerste albums waarna hy geluister het 2Pac se *All Eyez on Me*, Eminem se *The Marshall Mathers LP* en Marilyn Manson se *Smells Like Children*.

## Diskografie 
### Studio albums
* *LeeAnn's Son* (2014)
* *See You Tomorrow* (2015)
* *Dream People & the Whiskey Wars* (2015)
* *Deathreats* (2018)
* *Ghostories* (2019)
**Gravestones* (2020)
**Samewerkings**
* *Killing the Neighbors* (met Madchild) (2020)

### "Mixtapes"
* *MacBeth* (2015)
* *Therapy* (2017)
* *Flowers for the Dead'' (2020)

## Verwysings 
## Eksterne skakels 
* 
* Amptelike YouTube kanaal
HD 108236

**HD&nbsp;108236** is a G-tipe hoofreeksster sowat 210&nbsp;ligjare van die Son af. Sy oppervlaktemperatuur is 5&nbsp;660&nbsp;K. HD&nbsp;108236 het min metale in vergelyking met die Son, met ’n metaalinhoud van -0,28 (52% van die Son s'n), en is moontlik ouer as die Son: 6,7&nbsp;miljard jaar. Die rede vir die valse inligting was besoedeling deur ’n nabygeleë infrarooibron.

## Planeetstelsel
In 2020 is vier planete om HD 108236 deur die oorgangsmetode ontdek en nog een in 2021.

## Verwysings
## Skakels
Perseus (spioen)

duimnael|Trinity kerntoets ontploffing. As dit werklik was, sou Perseus volgens een bron na bewering belangrike inligting oor hierdie toets aan die Sowjette gegee het.
**Perseus** was die kodenaam van 'n hipotetiese Sowjet-atoomspioen wat, indien dit werklik was, na bewering die nasionale veiligheid van die Verenigde State sou geskend het deur die Los Alamos Nasionale Laboratorium te infiltreer tydens die ontwikkeling van die Manhattan-projek, en gevolglik instrumenteel sou gewees het vir die Sowjetunie in die ontwikkeling van kernwapens.

Onder navorsers van die onderwerp is daar konsensus dat Perseus nooit bestaan het nie en eintlik 'n skepping van die Sowjet-intelligensie was.

## Verwysings 
## Eksterne skakels
Rooibult

**Rooibult** of **Diamanthoogte** is 'n nedersetting langs Koffiefontein in die westelike Vrystaat, Suid-Afrika. Volgens die 2011-sensus het die nedersetting 'n bevolking van 4&nbsp;231 gehad, waarvan 62% Kleurlinge en 38% Swart mense was.

## Sien ook 
* Lys van dorpe in Suid-Afrika

## Verwysings
Giuliano de' Medici

'''Giuliano di Piero de' Medici''' (28 Oktober 1453 – 26 April 1478) was die tweede seun van Piero de' Medici ("die Jigtige") en Lucrezia Tornabuoni. Hy het saam met sy broer Lorenzo die Manjifieke oor Florence geheers en sy broer se beeld as "beskermheer van die kunste" gekomplimenteer met sy eie beeld as die aantreklike en sportiewe "goue seun".

## Dood
Hy is met die aanvang van die Pazzi-sameswering op Sondag, 26 April 1478 in die Duomo, Santa Maria del Fiore, deur Francesco de' Pazzi en Bernardo Baroncelli vermoor. Hy is deur 'n swaardsteek aan sy kop gedood en altesaam 19 keer gesteek.  Dit was egter nie die eerste poging om hom en sy broer om die lewe te bring nie; die samesweerders wou eintlik vir Lorenzo en Giuliano uit Florence weglok sodat hulle die broers buite die stadsgrense kon vermoor – aanvanklik op weg na Piombino, en daarna in Rome, en laastens tydens 'n banket wat deur die Medici aangebied is by hulle villa in Fiesole. Giuliano het egter ongesteld gevoel en nie opgedaag nie. Die keuse om die sluipmoord tydens die mis uit te voer was derhalwe op die nippertjie geneem.

[duimnael|links|upright|'n [Terracottaborsbeeld (omstreeks 1475/1478) van ''Giuliano de' Medici'' in die National Gallery of Art, deur Andrea del Verrochio. ]]duimnael|regs|upright|Fioretta Gorini
[duimnael|links|upright|[Pous Clemens VII ]]
Giuliano is na 'n nederige begrafnis op 30 April 1478 in sy vader se graftombe in die Kerk van San Lorenzo begrawe. Hy is later saam met sy boer Lorenzo herbegrawe in die Medici Kapel van dieselfde kerk in 'n graftombe wat oorheers word deur 'n standbeeld van die *Madonna en Kind* deur Michelangelo.

## Persoonlike lewe
Giuliano was verloof aan Semiramade Appiani Aragona, die dogter van Iacopo IV Appiani. sou voortgaan om Pous Clemens VII te word.

## Verwysings
Tshixwadza

**Tshixwadza** is 'n nedersetting in die Thulamela Plaaslike Munisipaliteit van Vhembe distrik, in die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Erica formosa

***Erica formosa*** is 'n plant wat tot die genus *Erica* behoort en deel van die fynbos vorm. Die spesie is endemies aan die Wes-Kaap. SANBI se Afrikaanse naam vir die plant is *witheide*.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Tom Moore (militaris)

[duimnael|Britse leërfoto van Moore as tweede luitenant (omstreeks [1941)]]
Kaptein **Sir Thomas Moore** (30 April 1920 - 2 Februarie 2021), beter bekend as **Kaptein Tom**, was 'n offisier in die Britse Leër wat bekend daarvoor was dat hy fondsinsamelings gedoen het vir liefdadigheid in die aanloop tot sy 100ste verjaardag tydens die Covid-19-pandemie.

Moore het tydens die Tweede Wêreldoorlog in Indië diens gedoen en was betrokke by die Birma-veldtog. Hy het later 'n instrukteur geword in gemeganiseerde oorlogvoering. Na die oorlog was hy werksaam as die besturende-hoof van 'n betononderneming. Hy was 'n ywerige motorfietsrenjaer.

Hy het op 6 April 2020 (op die hoogsbejaarde ouderdom van 99) begin om in sy tuin te stap ten bate van *NHS Charities Together*, met die doel om teen sy 100ste verjaardag £ 1000 in te samel. Tydens die 24-dag-lange staptog het hy verskeie media-verskynings gemaak en 'n gewilde naam in die Verenigde Koninkryk geword, wat 'n groot aantal eerbewyse aan hom besorg het en meer as 1,5 miljoen individuele skenkings tot gevolg gehad het. As erkenning vir sy pogings het hy die *BBC Sports Personality of the Year Helen Rollason*-toekenning ontvang tydens 'n seremonie in 2020. Hy het sy eie weergawe van die liedjie "You'll Never Walk Alone" deur Michael Ball gesing. Die opbrengs is aan liefdadigheid geskenk. Die enkelsnit was bo-aan die Britse speellyste, wat hom die oudste persoon gemaak het om No. 1 op die Britse speellyste te bereik.

Op die oggend van sy honderdste verjaardag het die bedrag wat hy ingesamel het £ 30 miljoen verbygesteek, en teen die einde van die dag het die bedrag gestyg tot meer as £ 32,79 miljoen (byna £ 39 miljoen, met verwagte belastingkortings). Sy verjaardag is op 'n aantal maniere gevier, insluitend "''flyby's''" deur die Britse Lugmag en -Leër. Hy het meer as 150 000 kaarte ontvang en is aangestel as 'n erekolonel van die *Army Foundation College*. Op 17 Julie 2020 is hy persoonlik as ridder deur die koningin in Windsor-kasteel geslaan. Moore het op 2 Februarie 2021 in die Bedford-hospitaal as gevolg van covid-19-komplikasies gesterf.

## Eksterne skakels
Erica galioides

***Erica galioides*** is 'n plant wat tot die genus *Erica* behoort.. Die spesie se wetenskaplike naam is die eerste keer deur Jean-Baptiste de Lamarck in 1792 en deur Jean Louis Marie Poiret in 1793 gepubliseer. Die plant is endemies aan Réunion.

## Sien ook 
* Lys van Erica-spesies

## Verwysings 
## Bronne 
* Plants of the World Online
Erica glaphyra

***Erica glaphyra*** is 'n plant wat tot die genus *Erica* behoort. Die spesie is endemies aan die Oos-Kaap en KwaZulu-Natal. Dit kom voor op die Drakensberg-eskarp op die grens tussen Lesotho, KwaZulu-Natal en die Oos-Kaap, vanaf Phuthaditjhaba tot by die Naudésnekpas.

Dit word betwyfel of die plant in Lesotho voorkom.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Julia (Chris Rea-liedjie)

"**Julia**" is 'n liedjie deur die Britse sanger-liedjieskrywer Chris Rea wat in 1993 vrygestel is as die hoof-enkelsnit van sy dertiende studio album *Espresso Logic*. Die liedjie, wat deur Rea geskryf en vervaardig is, is opgedra aan Rea se dogter Julia Christina, wat ten tyde van die liedjie se vrystelling maar vier jaar oud was.

## Lirieke 
 Eyes so bright, so big and wide
 Make you feel so strange
 Somewhere deep inside
 It's the face of an angel
 Soul of the devil may care

 How I'd love to know
 What goes on in there

 She needs your love
 She needs it every day
 But speak of love
 See her laugh and run away

 Julia, which way will you go
 Julia, I wanna know
 Julia, only the moon and stars
 Julia, know just where you are

 Julia
 Julia
 Julia
 Julia

 See the dance that needs no alibi
 Oh you don't need to dream
 When you know you can fly

 She needs your love
 She needs it every day
 But speak of love
 See her laugh and run away

 Julia, which way will you go
 Julia, I wanna know
 Julia, only the moon and stars
 Julia, know just where you are
 Juliahttps://genius.com/Chris-rea-julia-lyrics Opgespoor en besoek op 3 Julie 2025

## Kritiese ontvangs 
*Music & Media* was van mening dat die liedjie die "first sensation of the [Espresso Logic] album's fine aroma" was. In 'n resensie van *Espresso Logic* het Allen Howie van *The Courier-Journal* soos volg opgemerk: "Rea's most potent songs are personal, rather than political. When he's content with his lot in life, as in the sunny "Julia", there's no keeping the smile from your face." Rob Caldwell van AllMusic het die liedjie beskryf as 'n "bright rhythm driven song". 

## Snitlys 
**7" enkelspeler**
# "Julia" – 3:56
# "I Thought I Was Going to Lose You" – 5:00

**CD enkelspeler (Duitse vrystelling)**
# "Julia" – 3:56
# "I Thought I Was Going to Lose You" – 5:01
# "Jordan 191" – 4:02

## Personeel
* Chris Rea - stem, kitaar, regisseur
* Linda Taylor - ondersteunende stem
* Sylvin Marc - bas
* Martin Ditcham - tromme, perkussie
* Stuart Epps - klankingenieur
* Tommy Willis - kitaartegnikus
* Stylorouge - cd ontwerp

## Speellyste 
## Verwysings
Die Dapper Muis

**Die Dapper Muis** is 'n tradisionele Afrikaanse liedjie.

## Lirieke 
Die eerste vers van die liedjie is:

Ek's 'n dapper muis, kyk hoe stap ek deur die huis,
en daar's niks waarvoor ek skrik nie.
Vir niemand is ek bang, daar is niks wat my kan vang,
nee daar's niks waarvoor ek skrik nie.

En sê nou daar's 'n kat?
Oe, 'n kat!
Ja, 'n kat met 'n huis wat altyd hunker na 'n muis.
Ag nou ja!
Buiten vir 'n kat, is daar niks waarvoor ek skrik nie.

Ek's 'n dapper muis, kyk hoe stap ek deur die huis,
en daar's niks waarvoor ek skrik nie.
Vir niemand is ek bang, daar is niks wat my kan vang,
nee daar's niks waarvoor ek skrik nie.

En sê nou daar's 'n valletjie?
Oe, 'n valletjie!
Ja, 'n ding wat val met 'n gruwelike knal.
Ag nou ja!
Buiten vir 'n kat en 'n valletjie,
is daar niks waarvoor ek skrik nie.

Ek's 'n dapper muis, kyk hoe stap ek deur die huis,
en daar's niks waarvoor ek skrik nie.
Vir niemand is ek bang, daar is niks wat my kan vang,
nee daar's niks waarvoor ek skrik nie.

En sê nou daar's 'n uil?
Oe, 'n uil!
Ja, 'n uil van wie muise altyd skuil.
Ag nou ja!
Buiten vir 'n kat en 'n valletjie en 'n uil,
is daar niks waarvoor ek skrik nie.

En wat van 'n lawaai, soos 'n haan wat kraai,
en 'n gebreek en 'n gekraak en iets wat tjiep-tjiep maak.
En 'n geklingel en 'n getingel en 'n gekletter en 'n geknetter,
en 'n boems en 'n kardoems.

Waar's jy?

O buiten vir 'n kat met 'n gryns wat altyd hunker na 'n muis
en 'n ding wat val met 'n gruwelike knal
en 'n uil in die nag wat vir muise sit en wag
en 'n huis met 'n lawaai soos 'n haan wat kraai.
'n Gebreek, 'n gekraak, iets wat tjiep-tjiep maak.
'n Getjingel, 'n getingel, 'n gekletter, 'n geknetter
en 'n boem en 'n kardoems
Oe-eee!
Is daar niks waarvoor ek skrik nie.

Jy jok!

## Eksterne skakels 
*
Silwermynrivier

Die **Silwermynrivier** is 'n spruit in die Kaapse Skiereiland.

Hierdie riviertjie ontspring hoog op die oostelike hellings van die Noordhoek-piek op ongeveer 720&nbsp;m bo seevlak en net suid van die oorsprong van die Prinskasteelrivier. Dit vloei ooswaarts en gaan net na sy begin deur die Silwermyndam, daarna oor die Steenbergplato en deur die Silwermynvallei met sy Silwermynwaterval en die Bachelor’s Cove, gedeeltelik langs die Ou Kaapseweg en deur die Clovelly-gholfbaan. Sy mond is op die Clovelly-strand tussen Vishoek en Kalkbaai.

Die dam (ook bekend as die Hansendam) met 'n kapasitiet van 80&nbsp;000&nbsp;m³ is by 34° 4′ suid en 18° 23′ oos en is gebou aan die einde van die 19de en begin van die 20ste eeu om water te verskaf aan Kalkbaai en Muizenberg. Tans loop die water met 'n pyplyn na Westlake.

In 1687 het Simon van der Stel in hierdie omgewing na silwer laat soek. Die Steenbergplato was in 1817 die plaas Kleinplaats. Verraderlike dryfsand in die rivier se mond het al tot lewensverlies gelei.

## Lees ook 
* Silwermyn-natuurreservaat

## Bibliografie 
* Burman, Jose: Safe to the sea. Kaapstad: Human & Rousseau, 1962.
Coles Supermarkte

[duimnael|regs|260px|Coles se hoofkwartiere, aangrensend tot Toorak Road in Hawthorn East, Victoria, [Melbourne]]
**Coles Supermarkets Australia (Edms) Bpk**, handeldrywende as **Coles**, is 'n Australiese supermark- en kleinhandel kettingwinkelgroep wat gebaseer is in Melbourne. Die maatskappy is deel van die Coles Groep. Dit is in 1914 in Collingwood, Victoria gestig deur George Coles. Coles bedryf 807 supermarkte in Australië, insluitende *Bi-Lo Supermarkets*. Coles het meer as 100,000 werknemers, met 'n aandeel van meer as 80% in die Australiese mark, saam met sy mededinger Woolworths. 

Coles Online is die maatskappy se aanlynverkopewinkel-diens ("*click & collect*" en tuisaflewerings).

Coles Supermarkte was tussen 1986 en 2006 'n handelsmerk van Coles Myer Beperk en later van Coles Group Bpk, voordat Wesfarmers Coles Group in 2007 aangeskaf het. Dit het weereens 'n filiaal geword van Coles Group nadat dit in November 2018 afgesplyt het van Wesfamers.

## Halaal en kosher produkte
'n Lys van Coles se pareve- en halaal produkte, volgens kategorie en handelsmerk ingedeel, is beskikbaar op sy webwerf.

## Verwysings
## Eksterne skakels
*
Michiel Coenraad Botha

**Dr. Michiel Coenraad Botha** (noemnaam M. C. Botha, gebore 14 Desember 1912 in Lindley in die Oranje-Vrystaat, Unie van Suid-Afrika, en oorlede op 10 Julie 1993 in Pretoria) was 'n Suid-Afrikaanse politikus, lid van die Nasionale Party vir Roodepoort-kiesafdeling (1953-1977), adjunkminister van Bantoe-administrasie en -ontwikkeling (1960-1966) in die kabinet van Hendrik Verwoerd en minister van  (1966-1977), asook Bantoe-onderwys in die regering van John Vorster.

## Lewensloop 
M.C. Botha was 'n boerseun van die Oranje-Vrystaat, en studeer na matriek aan die Universiteit Stellenbosch (1930). Hy behaal 'n nagraadse onderwysdiploma aan die Universiteit van Pretoria (1934). Hy het Afrikaans as vak studeer van 1935 tot 1937 in Transvaal voordat hy van 1937 tot 1943 'n dosent in Afrikaans geword het aan die Pretoriase Tegniese Kollege. Hy word sekretaris van die Afrikaanse Taal en Kultuurvereniging (ATKV) en redakteur van die tydskrif *Die Taalgenoot*. 

Hy word tot die parlement verkies in die Suid-Afrikaanse algemene verkiesing van 1953. Hy was 'n lid van die regerende Nasionale Party en word in 1960 in die Verwoerd-regering as adjunkminister van Bantoe-administrasie en -ontwikkeling aangestel voordat hy in April 1966 tot minister bevorder word. Hy was 11 jaar lank in die ministerspos.
Erica gnaphaloides

***Erica gnaphaloides*** is 'n plant wat tot die genus *Erica* behoort en deel van die fynbos vorm. Die spesie is endemies aan die Wes-Kaap en kom van die Kaapse Skiereiland tot by Franschhoek, Kogelberg en Kaap Agulhas voor.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Erica hillburttii

***Erica hillburttii*** is 'n plant wat tot die genus *Erica* behoort. Die spesie is endemies aan die Oos-Kaap en kom voor in die suidelike Drakensberge van Elliot tot Maclear. Die habitat word bedreig deur oorbeweiding en die hoë voorkoms van veldbrande.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Normanton (dubbelsinnig)

**Normanton** is die naam van:

## Engeland 
*Normanton, Derby
*Temple Normanton, Derbyshire
*Normanton, Leicestershire
*Normanton, Lincolnshire
*Normanton, Rutland
*Normanton, West Yorkshire
**Normanton (Kiesafdeling van die Britse parlement) (ou)
**Normanton, Pontefract and Castleford (Kiesafdeling van die Britse parlement) (nuwe)
**Normanton (rugbyliga), 'n voormalige semi-professionele klub
*Normanton, Wiltshire
*Normanton le Heath, Leicestershire
*Normanton on Soar, Nottinghamshire
*Normanton-on-the-Wolds, Nottinghamshire
*Normanton on Trent, Nottinghamshire

## Australië 
*Normanton, Queensland